วันนี้มีเหตุจำเป็นนิดหน่อย
ทำให้มีโอกาสได้มาแถวละแวกเสาชิงช้าในช่วงเวลาเกือบๆ 10 โมงเช้า...
เลยตัดสินใจที่จะแวะไปที่ร้านพาสเทล
โดยปกติแล้วโอกาสงามๆที่จะได้มาแวะเวียนแบบนี้หายากมากๆ 
เพราะช่วงเวลาเปิด-ปิดของร้านนี้ คาบเกี่ยวกับทางร้านของเราพอดี...

เราเดินจากเสาชิงช้า ลัดเข้ามาทางตรอกหม้อเพื่อทะลุออกถนนเฟื่องนคร
พอเดินมาถึงหน้าร้าน... เจอพี่ผู้ชายกำลังเตรียมเปิดร้านพอดี

โอ้~~~~ มาประเดิมเปิดร้านเลยทีเดียว
ตอนนั้นพี่ผู้ชายกำลังยืนหันหลังให้
เลยยืนยิ้มเงียบๆอยู่ข้างหลังพี่เขา
พี่แกหันมาเจอ.... สะดุ้งค่ะ 55555
(แหย่เล่นนะพี่นะ)

เดินเข้ามาในร้านก็เจอพี่ผู้หญิงอีกคนยิ้มให้จากด้านหลังเคานเตอร์

ตอนนั้นภายในร้านยังไม่ได้เปิดแอร์
ยังคิดอยู่ว่าจะร้อนมั้ย แต่แอร์ร้านนี้เย็นเร็วมาก
เพลงที่เปิดคลอก็ฟังสบายๆ

พาสต้าก็อยากกิน วาฟเฟิลก็อยากกิน
เอาไงดีล่ะ !!!!

เพื่อนเคยบอกว่า...มากี่รอบๆมันไม่เคยได้กินวาฟเฟิล โอเค...งั้นลองวาฟเฟิล 
มาคนแรกแบบนี้ไม่ได้กินให้มันรู้ไป !!

ระหว่างที่กำลังตัดสินใจ
ก็มีลูกค้าเดินเข้าร้านมาเรื่อยๆ
พี่ผู้ชายเลยเข้ามาถามว่าจะสั่งก่อนมั้ย

โอเค.. วันนี้ขอลอง Matcha Latte กับ วาฟเฟิลก่อนก็แล้วกันค่ะ

อาหารทั้งหมด พี่เจ้าของร้านทั้งสองคนเป็นคนลงมือทำเอง อาจจะนานซะหน่อย แต่อร่อยนะ

วาฟเฟิลอบออกมาผิวกรอบมาก เนื้อวาฟเฟิลก็มีความหนึบ แถมแยมสตรอเบอรี่กับไอศกรีมวานิลลาก็ไม่หวานจนเกินไป

Matcha Latte ก็หวานกำลังดี ไม่มากจนเกินไป
สรุปว่า มื้อนี้แฮปปี้ค่ะ

ประทับใจทั้งพี่ๆเจ้าของร้านและรสชาติอาหาร
ครั้วหน้าจะชวนเพื่อนๆมาอุดหนุนอีกนะคะ ^^